98 Julius Thomsen. 



Nu er Forholdet derimod et helt andet; thi, efter at elek- 

 triske Belysningsanlæg ere udførte i alle større Byer, og højt 

 spændte elektriske Strømme frembringes ad mekanisk Vej ved 

 de saakaldte Dynamoer, staar altsaa stedse saadanne Strømme 

 med høj Spænding (100 — 200 Volt) til Videnskabens og Tek- 

 nikkens Raadighed, medens man for at opnaa Strømme med 

 lavere Spænding, for hvilke der haves en stor Anvendelse paa 

 det fysiske, kemiske og tekniske Omraade, enten maa anvende 

 et passende Antal galvaniske Apparater eller nedstemme den 

 høje Spænding ved særegne Transformatorer. Men Anvendelsen 

 af galvaniske Apparater er kostbar og besværlig, saa at man i 

 Reglen foretrækker at transformere den højt spændte Strøm til 

 lavt spændt ved at lade den sætte en Dynamo i Bevægelse, der 

 da atter frembringer en Strøm med ringere Spænding, eller ved 

 i Strømmen at indskyde et større eller mindre Antal Gløde- 

 lamper, hvis Forbrug af Elektricitet imidlertid medfører et stort 

 økonomisk Tab. 



Jeg har nu søgt at løse Opgaven, at omdanne den højt 

 spændte elektriske Strøm til en Strøm med ringere Spænding, 

 paa en lignende Maade som jeg for 34 Aar siden løste den 

 modsatte Opgave. Apparatet bliver da ogsaa i .sine Hovedtræk 

 det samme, kun modificeret med det nye Formaal for Øje og 

 benyttet, saa at sige, i modsat Retning. 



Den af mig konstruerede Transformator bestaar saaledes i 

 Hovedtrækkene af et Akkumulator- Batteri af en særegen Form, 

 der gennemstrømmes af en kontinuerlig Strøm fra den lokale 

 elektriske Station, medens de enkelte Celler eller Grupper af 

 Celler udlades automatisk og saaledes give en Strøm med en 

 elektromotorisk Kraft, som svarer til det Antal Celler, som hver 

 Gruppe indeholder. Da Akkumulatoren lades uafbrudt, og da 

 den partielle Udladning af hver Gruppe af Celler foregaar i 

 omtrent et Sekund, behøve Akkumulatorens Plader kun at have 

 et ringe Areal, og der udfordres ingen stærk « Formering« af 

 samme. Man kan paa denne Maade opnaa en Arbejdsstrøm af 



2 



